Taiwan

Taiwan (yára Tencelë Tyeno: 臺灣), hya estaina Liévë Ardar Tyeno (Yára Tencelë Tyeno: 中華民國), nórië Rómenya Asiyassë ná. I nórië yorë tolleli: i Tol Taiwan, Penghu, Kinmen, Matsu, ar exë ancintë tolli ara i Tyeno rómenya falassë. Neldë nórier lanyar Taiwan: Japan i forrómessë, Tyena i númessë, ar Philippines i hyarmessë.

Yando Taiwan i essë i Tollo Taiwano ná, ya estaina Formosa ya quetë "Vanima (Tol)" i lambenen Portucalëo.

Essëo celwi
I essë Taiwano ve i tol harya celweli:


 * I nórë Siraya i nostaina hyarna Taiwassë né estanet i nórë Taian hya Tayan yar tannar "ettelëa" ; írë lië Unquendorello marnë Taiwassë estanë Taioan, ya técina 大員 (pinyin: dà-yuán), 臺員 (pinyin: tái-yuán), 大灣 (pinyin: dà-wān), 臺窩灣 (pinyin: tái-wō-wān). Yestassë i essi tenger i men ya sí Tainano Anping ná, ar epetai atánië i ilya tol Taiwano epë Japannórion marië (i yando estanë Taiwan 高砂 (Takasago hya タカサゴ) hya 高砂國 (Takasagun hya タカサグン) vanwiessë).
 * I Mino Hilyalessë Tyeno lenwetaror senwavë cirner olla Taiwano Londë Fujianello. I lond' estaina "Morilondë" (yára Tencelë Tyeno: 黑水溝) pan raxëa ëar-celumë i londëo nahtanë limbë lië. Ananta i lenwetaror túler Taiwanna, nahtainë nér caimassinen. Sinen Taiwan estaina 埋冤 (Taiwarrin: tâi-oân) ya tengë "(men yassë) loicor undulávinë". I yára essë tâi-oân enyallë i urda vehtë írë i noë lenwetaror tangatanet i marentar Taiwassë, mal entécina sívë 臺灣 (Taiwarrin: tâi-oân) ya harya imya lamma Taiwarrinnen pan i olca tengwë essëo 埋冤.

Yando Taiwan estaina Formosa. Sé 16ëa haranyë írë Portucalëo ciryar cirner ara Taiwano ëar, i ciryandor cénala Taiwan i earello náver i Taiwan vanima né, sië yamnet "Ilha Formosa!", ya quetë "Vanima Tol" lambenen Portucalëo yassë ilha tana "tol" ar formosa tana "vanima". "Formosa" yessëa essë Taiwano ná Európo nóriein imbi 1951 1959yë.

Á cenë yando

 * Taipei
 * Kaohsiung

Erúmië limi

 * Taiwano quentalë English Wikipediassë (inwinórin)
 * Lenda Taiwassë (inwinórin)
 * Taiwano quentalë mi The World Factbook (inwinórin)
 * Taiwano quentalë mi UCB Libraries GovPubs (inwinórin)
 * Taiwano quentalë mi Wikitravel (inwinórin)